**Презентација Global UGRAD стипендијa за студијски боравак у САД**

*Стипендија Владе Сједињених Америчких Држава за студенте основних студија*

Амбасада Сједињених Америчких Држава у Београду представиће студентима Универзитета у Крагујевцу **Global UGRAD** стипендије за студијски боравак (размену) у САД.

**Презентација ће бити одржана у среду, 12. децембра 2018. године у 14:00 сати**,   
у Центру за развој каријере и саветовање студената Универзитета у Крагујевцу   
(Ректорат, 2. спрат)

*Напомена:*  
Презентација је бесплатна за студенте Универзитета у Крагујевцу,  
али је због ограниченог броја места неопходно попунити   
пријавни формулар који се налази на следећем [линку](https://docs.google.com/forms/d/e/1FAIpQLSfoZPoIrRVZ0HItqgttiIo5NtX0aKhP-vpxJoxmlboR8Qzf-w/viewform).

Global UGRAD програм размене пружа студентима основних студија свих факултета могућност да проведу један академски семестар на универзитету у САД. Програм је прилика да упознате америчко друштво, културу и академске институције, унапредите професионалне вештине и упознате вршњаке из целог света. Учесници програма похађају до 3-4 курса у оквиру основних студија које додељена школа нуди, учествују у волонтерским пројектима и представљају своју земљу.

Стипендија покрива трошкове путовања, школарину, смештај у кампусу, здравствено осигурање, књиге и месечну новчану накнаду.

**Рок за пријаву за Global UGRAD за академску 2019/20. је   
31. децембар 2018. године   
до 17:00 часова**

Више информација о **Global UGRAD** програму стипендија можете погледати [овде](http://www.razvojkarijere.kg.ac.rs/article/stipendije/stipendije-za-razmenu-u-sjedinjenim-americkim-drzavama-za-akademsku-201920-godinu.html) и [овде](https://rs.usembassy.gov/global-undergraduate-exchange-program-2019-20/).